Lontar

jmpl|Conto lontar Tamil madaging doa-doa Kristen saking India Kelod.
jmpl|Conto gambar lontar saking Nepal.
jmpl|Duang lempir lontar kakawin Ramayana sané paling tua miwah mangkin kasimpan ring Perpustakaan Nasional R.I. Lontar puniki saking pegunungan Merapi-Merbabu, Jawa Tengah ring abad ka-16 M. Ukuran asline kirang langkung 3,5 x 65 cm.
jmpl|Conto gambar lontar prasi saking Bali.
jmpl|Conto gambar lontar Sunda Kuno. Kawih Pangeuyeukan.

Lontar inggih punika don siwalan sané sampun kaproses kantos prasida kaanggén nyurat utawi makarya tulisan, lumrah kaanggén antuk sasuratan. Ring Bali lontar pinaka alat tulis kantun kakaryanin kantos mangkin. Lontar sané kaanggén piranti nyurat punika kaproses kirang langkung nem sasih kantos a awarsa. Sané kapertama, ngalap don ental punika kamargiang ring bulan Maret utawi April miwah Séptémber utawi Oktober. Kapilih bulan punika, riantukan ring bulan punika, don-don entalé sampun wayah tur becik. Risampuné punika, don-don ental punika kagetep-getep raris kajemuh. Puniki sané ngawinang lontar sané mawarna gadang  dados mawarna kuning. Proses salanturnyané, lontar-lontar punika kaemem ring toya sané membah, raris kaberisihin antuk sambuk. Risampuné bresih, lontar-lontar punika kajemuh malih raris kakesot, kakelésang lidinnyané. Ri sampuné tuh raris kalablab. Sesampuné kalablab kirang langkung kutus jam raris don ental puniki kajemuh malih. Risampuné tuh, don entalé kaduduk raris kajepit aji pamlagbag. Tetujoné apang makejang lontar-lontare puniki becik.

Piranti sané kanggén nyurat ring don lontar kawastanin pangrupak. Yéning lontar punika sampun kasuratang nganggén pangrupak, salanturnyané lontar punika kaselemin antuk tingkih sané sampun metunu kanti selem. Sedurung lontar kasuratin diberi garis terlebih dulu, mangde suratané rapi. Ring lontar wénten 3 song, song kiwa, tengen, miwah tengah.

 Genah panyimpanan koleksi lontar 
Makudang-kudang perpustakaan miwah instansi umum liyanan ring sajebag gumi dados genah panyimpanan koleksi lontar sané anggén para peneliti antuk kawacen. Ring sor puniki wénten makudang-kudang genah penyimpanan koleksi lontar di dunia.

 Indonésia 
 Jawa 
 Perpustakaan Nasional Républik Indonésia, Jakarta
 Perpustakaan Fakultas Ilmu Budaya (d/h Fakultas Sastra) Univérsitas Indonésia ring Kota Depok
 Museum Sri Baduga, Bandung kirang langkung wenten 170 cakep.
 Museum Sonobudoyo, Yogyakarta kirang langkung wenten 200 cakep lontar (125 lontar Bali miwah 75 lontar Jawa)
 Museum Mpu Tantular, Surabaya

 Bali 
Lis lontar ring Bali nenten kauningin. Manut Ida Bagus Rai Putra, dosen Program Studi Sastra Bali, kirang langkung wénten 55 ribu cakep lontar sané wénten ring masyarakat.
 Gedong Kirtya, Singaraja, 2414 cakep.
 Perpustakaan Balai Bahasa Denpasar, 90 cakep.
 Kapustakaan Pusat Dokumentasi Budaya Bali, Dénpasar, 2274 cakep.
 Museum Negeri NTB, Mataram
 Museum Pustaka Lontar Dukuh Penaban, Karangasem, Bali
 Museum Bali, 60 cakep.
 Perpustakaan Lontar Univérsitas Hindu Indonésia, 151 cakep.
 Perpustakaan Lontar Univérsitas Udayana, 927 cakep.
 Perpustakaan Lontar Univérsitas Dwijendra, 50 cakep.
 Museum Semarajaya, Klungkung.
 Masyarakat

 Nusa Tenggara Barat 
 Dinas Kearsipan dan Perpustakaan Kota Mataram, 46 cakep.
 Museum Negeri NTB, Mataram, 416 cakep.

 Amérika Serikat 
 Library of Congress, kirang langkung 512 manuskrip, 306 cakep riantarane lontar Bali.

 Belanda 
 Kapustakaan Univérsitas Leiden, 9000 cakep lontar.
 Perpustakaan KITLV, Leiden

 Britania Raya 
 British Library, London

 Jerman 
 Bayerische Staatsbibliothek (Perpustakaan Bayern), München
 Staatsbibliothek zu Berlin (milik yayasan Stiftung Preußischer Kulturbesitz), Berlin
 Perpustakaan Univérsitas Heidelberg, Heidelberg

 Prancis 
 Bibliothèque Nationale, Paris

Pustaka

Kategori:Sastra
Kategori:Babad
Kategori:Lontar